recursal/SuperWikiNEXT-32B huggingface dataset:
**רמל זיתא** (בערבית: **رمل زيتا**), או בשמו האחר **קזאזה** (בערבית: قزازة), היה כפר ערבי בנפת טולכרם של המנדט הבריטי.

הכפר נוסד על ידי תושבי זיתא באדמותיהם במישור החוף. הכפר התפתח משמעותית בעקבות הקמת המושבה היהודית חדרה בשנת 1891, כאשר תושביו החלו לעבוד בחקלאות ובפרדסי המושבה.

מבחינה מנהלית, הכפר תפקד ככפר בת של זיתא והשתייך אליו מבחינה אדמיניסטרטיבית. לפיכך, במפקדי האוכלוסין של ארץ ישראל משנת 1922 ומשנת 1931 שנערכו על ידי שלטונות המנדט הבריטי, נמנו תושבי קזאזה עם תושבי זיתא. בסקר הכפרים של 1945 נאמדה אוכלוסיית רמל זיתא ב-140 מוסלמים, על שטח של כ-14,837 דונם. מתוך שטח זה 12,720 דונם היו בבעלות ערבית, 1,453 דונם בבעלות יהודית ו-664 דונם ציבורית. מתוך אדמת הכפר, 14,106 דונם שימשו לחקלאות דגנים, 130 דונם שימשו לגידולי הדרים ובננות, 31 דונם שימשו לגידולי מטעים וגידולי שלחין.

הכפר פונה במלחמת העצמאות ואדמותיו סופחו ליישובים בית אליעזר ותלמי אלעזר.

קישורים חיצוניים
----------------

ויקישיתוף מדיה וקבצים בנושא **רמל זיתא** בוויקישיתוף

הערות שוליים
------------

1. ↑  Roy Marom, מרום, רועי, הפרכת השממה ההתיישבות הערבית המתרחבת בשרון ובמערב הר שכם, 1948 1700, חיפה, 2022 (עבודת דוקטורט) Dispelling Desolation: The Expansion of Arab Settlement in the Sharon Plain and the Western Part of Jabal Nablus, 1700-1948 (PhD dissertation), **הפרכת השממה ההתיישבות הערבית המתרחבת בשרון ובמערב הר שכ**, 2022, עמ' 90
2. ↑  Barron, 1923, Table XI, Sub-district of Tulkarm, table ix
3. ↑  Mills, 1932, p. 58
4. ↑  Government of Palestine, Department of Statistics, 1945, p. 21
5. ↑  Sharif S. Elmusa, Muhammad Ali Khalidi, **All that Remains: The Palestinian Villages Occupied and Depopulated by Israel in 1948**, Institute for Palestine Studies, 1992, עמ' 560, ISBN 978-0-88728-224-9. (באנגלית)
בצה"ל, **צמצום כוחות סדירים** (בראשי תיבות: **צכ"ס**) הוא אחד הנדבכים המרכזיים בתוכנית הרב-שנתית "תנופה" שהוצגה בשנת 2020 על ידי הרמטכ"ל אביב כוכבי, ועתידה להימשך עד 2024.

רקע: תוכניות רב-שנתיות בנושאי כח אדם
------------------------------------

התוכנית הרב-שנתית "תנופה" היא המשכה של תוכנית "גדעון" (כחלק מהמלצות הוועדה לבחינת תקציב הביטחון) שהתקיימה בין השנים 2015–2020 ושל תוכנית "קלע" שהתקיימה בשנים 2003-2006.

במסגרת תוכניות אלה צה"ל משחרר אלפי משרתי צבא קבע בגילאי 30 עד 40 או הקרובים לגיל הפרישה, מתוך כוונה לקלוט משרתי קבע צעירים יותר. בתחילת שנת 2021 החל צה"ל בתהליך שחרור של אלפי משרתי קבע.

הליך צמצום הכוחות הסדירים
-------------------------

שחרור אנשי קבע נעשה בהתאם להוראת פיקוד עליון מס’ 3.0508 שכותרתה "נוהל לשחרור משרתי הקבע", המאפשרת לצה"ל ליזום פיטוריו של משרת צבא קבע המצוי ב"אוכלוסיית היעד" על ידי מתן הודעה מוקדמת של 3 חודשים או יותר.

ההוראה קובעת את כלל הפרוצדורות לפיטורים, ובכלל זה את עבודת הרקע שעל צה"ל לקיים בטרם ביצוע הליך הפיטורים כלפי כל איש קבע. כמו כן, ההוראה קובעת את מנגנון ההודעה בדבר הפיטורים, את הליכי הערעור, וכן נושאים נוספים, בהם הטבות, פיצויים ומענקים.

ניתן לערער על ההחלטה לשחרר קצין בצה"ל על ידי פנייה בכתב לראש חטיבת הסגל באגף כוח האדם או לראש אכ"א, כאשר מדרג הסמכויות משתנה בין עילות השחרור השונות ודרגתו של משרת הקבע.

ביקורת
------

אנשי הקבע המפוטרים במסגרת הליך צמצום הכוחות הסדירים בדרך כלל מופתעים ונותרת בהם מרירות כלפי צה"ל, שקטע את הקריירה הצבאית שלהם. כמו כן נטען שחיל משאבי האנוש הוחרג מהתוכנית, והקצינים המשרתים בו אינם מפוטרים.

בשנת 2014 תבע איש קבע בחיל האוויר את צה"ל עקב ההחלטה לשחררו משירות קבע בגלל צמצום הכוחות הסדירים בצה"ל. התביעה נדונה בבית המשפט המחוזי בתל אביב, ונדחתה. לעומת זאת, בשנת 2021 ערערה קצינה מאגף הטכנולוגיה והלוגיסטיקה על ההחלטה לשחררה, והערעור התקבל.

פרישה מרצון
-----------

בנוסף לקצינים ששוחררו, פורסם ש-613 רבי-סרנים פרשו מרצונם בשנת 2022, בהם 145 לוחמים.

הערות שוליים
------------

1. ↑  אלה הראל, שחרור משירות קבע בעילת צמצום הכוחות הסדירים, ‏16 בינואר 2022.
2. ↑  תוכנית תנופה: מהי התוכנית לצמצום כוחות סדירים בצה"ל?, ‏11 בינואר 2021.
3. ↑  נוהל לשחרור משרתי הקבע מטעמים ארגוניים 3.0508, באתר פקודות מטכ"ל, ‏30 ביוני 2020.
4. ↑  צמצום כוחות סדירים: מהי תוכנית ההתכנסות של צה״ל?, ‏17 בנובמבר 2013.
5. ↑  שלמה רכבי‏, לא רוצים להשתחרר משירות הקבע, באתר וואלה!‏, 2 באוקטובר 2019.
6. ↑  אטילה שומפלבי, יואב זיתון, קצינה שפוטרה מצה"ל במפתיע: "תחושת ניצול קשה", באתר ynet, 28 בדצמבר 2021.
7. ↑  יואב זיתון, קומבינת החסינות: כך קיבלו אנשי משאבי האנוש בצה"ל הגנה מפיטורים, באתר ynet, 27 בדצמבר 2021.
8. ↑  עיכוב שחרור משירות קבע בגלל צמצום הכוחות הסדירים בצה"ל, ‏2014.
9. ↑  צמצום הכוחות הסדירים בצה"ל, ‏29 בנובמבר 2021.
10. ↑  לילך שובל, הנתונים הקשים נחשפים: 613 רס"נים פרשו בשנה אחת, באתר ישראל היום, 2 בפברואר 2023.
בית המחוקקים של סמואה האמריקנית
הפוליטיקה של סמואה האמריקנית היא במסגרת של מדינת חסות בעלת שיטת משטר של דמוקרטיה נשיאותית ייצוגית, כאשר המושל הוא ראש הממשלה, ובמדינה יש מערכת רב-מפלגתית.

סמואה האמריקנית היא טריטוריה השייכת לארצות הברית אך אינה אחת מהמדינות המרכיבות אותה, והיא מנוהלת על ידי המשרד לענייני איים, המשתייך למחלקת הפנים האמריקנית. החוקה שלה אושרה ב-1966 ונכנסה לתוקף ב-1967. הכוח הביצועי מופקד בידי הממשלה. הכוח החקיקתי מפוצל בין שני בתי המחוקקים. המערכת המפלגתית היא העתק של זו שבארצות הברית. הרשות השופטת לא תלויה ברשות המבצעת וברשות המחוקקת.

כמו כן, בסמואה האמריקנית מתקיימת גם מערכת פוליטית כפרית מסורתית, הנקראת **פאאמאטאי** וה**פאאסמואה**, שממשיכה להתקיים הן בסמואה האמריקנית והן בסמואה העצמאית.

הפאאסמואה היא מונח המתאר שפה ולבוש, והפאאמאטאי היא פרוטוקולים של ה**פונו** (מועצה) והמערכת שבראשה עומד צ'יף. הפאאמאטי והפונו הם חלק בכל הרמות של הגוף הפוליטי הסמואי, החל מהמשפחה, עובר בכפר, ממשיך ברמת האזור, ועד לעניינים לאומיים. ה**מאטאי** (צ'יפים) נבחרים בקונצנזוס בתוך הפונו של המשפחה המורחבת ושל הכפרים שאליהם הם שייכים.

המאטאי והפונו (שבעצמה מורכבת ממאטאי) מחליטים על פיזור של המשפחות הסוחרות ועל תקופת השכירות של אדמות ציבוריות. רוב האדמות בסמואה האמריקנית ובסמואה העצמאית הן אדמות ציבור. מאטאי יכול לייצג קבוצה של משפחה קטנה או של משפחה מורחבת גדולה שנמצאת גם מעבר לאיים, כלומר, גם בסמואה האמריקנית וגם בסמואה העצמאית.

הרשות המבצעת
------------

**ראשי המדינה**| המשרה | מחזיק המשרה | מפלגה | מתאריך |
| נשיא ארצות הברית | ג'ו ביידן | המפלגה הדמוקרטית | 20 בינואר 2021 |
| מושל סמואה האמריקנית | **למנו פלטי מאוגה** | המפלגה הדמוקרטית | 3 בינואר 2021 |

המושל וסגן המושל נבחרים בבחירות המתקיימות פעם בארבע שנים. שיטת ההצבעה היא פתק אחד לשניהם.

הרשות השופטת
------------

בית המשפט העליון (נשיא בית המשפט ושאר השופטים ממונים בידי מזכיר הפנים של ארצות הברית)

### ארגונים בינלאומיים הפעילים בסמואה האמריקנית

* ועדת האומות המאוחדות לכלכלה וחברה עבור אסיה והאוקיינוס השקט
* האינטרפול (סניף מקומי)
* הוועד האולימפי הבינלאומי
* מזכירות הקהילה הפאסיפית

קישורים חיצוניים
----------------

ויקישיתוף מדיה וקבצים בנושא **פוליטיקה של סמואה האמריקנית** בוויקישיתוף
**זלדה (זנאידה) קרמר-שחם** היא פוליטיקאית ואחות מוסמכת ישראלית שכיהנה כראש המועצה המקומית רמת ישי בין השנים 1971 - 1974.

ביוגרפיה
--------

נולדה ב-1943 בסין. בצעירותה עלתה לארץ עם משפחתה ומשנת 1958 מתגוררת ברמת ישי. שירתה בצה"ל והתשחררה כקצינה בדרגת סגן. הוסמכה כאחות והחלה לעבוד בתחנת "טיפת חלב" המקומית ובקריית עמל.

בשנת 1969 הועמדה בראש רשימת גח"ל בבחירות המקומיות, שהורכבה בעיקר מצעירים שמאסו בשלטון המקומי ברמת ישי.
הרשימה זכתה לשני מנדטים, וחברה לקואליציה משותפת עם המערך, במסגרתה קרמר נתמנתה כסגניתה של ראש המועצה מטעם המערך יהודית שושני (אחות אף היא). בינואר 1971 התפטרה שושני מתפקידה, ואת מקומה מילאה קרמר, והיא הייתה לראש המועצה הראשונה ברמת ישי שקיבלה שכר ולאשה הראשונה בישראל שילדה תוך כדי כהונתה כראש רשות מקומית. 

בבחירות לרשויות המקומיות שנערכו בשנת 1973 התמודדה שוב בראשות הליכוד, שהפסיד למערך בשני קולות בלבד וזכה בשני מנדטים. בבחירות 1978 נבחרה שוב כחברת המועצה ברשימת הליכוד.

חיים אישיים
-----------

בשנת 1963 נישאה לאריה קרמר, קבלן בנייה, ולהם נולדו שלושה ילדים. קרמר נפטר ב-1977, והיא נישאה בשנית לדני שחם, ולהם בת.

הערות שוליים
------------

1. 1 2  רמת ישי - בין קופ"ח ל"טיפת חלב", מעריב, 28 בנובמבר 1969
2. ↑  חנה בר אור, שלטון נשים ברמת ישי, למרחב, 19 בינואר 1970
3. 1 2  יוסי ביילין, חלוק לבן לראש המועצה, דבר, 27 ביולי 1973
4. ↑  התפטרה ראש מועצת רמת ישי, דבר, 26 בינואר 1971
5. ↑  ברמת ישי, מעריב, 10 ביולי 1973
6. ↑  יוסף וקסמן, אשה תמשיך לנהל מועצת רמת ישי, מעריב, 13 בינואר 1974
7. ↑  ילקוט הפרסומים 1987, עמ' 869
8. ↑  ילקוט הפרסומים 2496 עמ' 554
9. ↑  פסק-דין בתיק ת"א 1273-04, באתר פסקדין
**סטפן סז'ורנה** (בצרפתית: **Stéphane Séjourné**; נולד ב-26 במרץ 1985) הוא פוליטיקאי צרפתי, המכהן כשר החוץ ואירופה בממשלתו של ראש ממשלת צרפת גבריאל אטאל מאז ה-11 בינואר 2024. חבר במפלגת הרנסאנס. קודם לכן, שימש חבר בפרלמנט האירופי (MEP) משנת 2019, יועצו של עמנואל מקרון במהלך מסע הבחירות לנשיאות צרפת ב-2017 ומשנת 2022 מזכיר הכללי של מפלגת הרנסאנס. 

סז'ורנה הוא הומו מוצהר והיה בזוגיות עם ראש ממשלתו גבריאל אטאל.

ביוגרפיה
--------

סז'ורנה נולד בוורסאי. הוא גדל במדריד ובבואנוס איירס ולאחר מכן השתתף בתוכנית ארסמוס בגרנדה.

בשנים 2012–2014 עבד במשרדו של ז'אן פול הושון במועצה האזורית איל-דה-פרנס ולאחר מכן שימש כיועצו של שר הכלכלה והאוצר עמנואל מקרון. הוא שימש כיועצו של מקרון בבחירות לנשיאות צרפת ב-2017. לאחר הבחירות עבד לצדם של אלכסיס קולר (אנ') ואיסמאל אמליאן (אנ'). לאחר מכן הוא לקח חופשה בת שישה חודשים כדי להוביל את הקמפיין שלו לפרלמנט האירופי ב-2019.

### שר חוץ

בעקבות מינויו של גבריאל אטאל על ידי הנשיא מקרון לתפקיד ראש ממשלת צרפת הוא התמנה לתפקיד שר החוץ ואירופה והחליף בתקפיד את קתרין קולונה.

חיים אישיים
-----------

אטאל הוא הומוסקסואל וחי באיחוד אזרחי, עד שנת 2022, עם גבריאל אטאל, ראש ממשלת צרפת.

קישורים חיצוניים
----------------

ויקישיתוף מדיה וקבצים בנושא **סטפן סז'ורנה** בוויקישיתוף
* 
* סטפן סז'ורנה, ברשת החברתית אקס (טוויטר)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* GND: 1296823687
* VIAF: 577159474065127660672
* WorldCat (עם VIAF): 577159474065127660672

 |
**שרון אקסלרוד** (נולדה בשנת 1970), היא אלופת ישראל בשחייה בעבר. התמחתה בסגנון גב.

ביוגרפיה
--------

אקסלרוד התאמנה בקבוצת הפועל עמק חפר/נתניה בהדרכתו של שמריהו נאבל.

### 1983

באליפות ישראל בשחייה שנערכה בווינגייט בסוף חודש אוגוסט 1983 זכתה אקסלרוד במדליית כסף, במשחה ל-200 מטר גב בשיא ישראלי חדש לגילאי 13 של 2:36.85 דקות, אחרי עירית גלוסקינוס מהפועל ימק"א ירושלים שקבעה שיא ישראלי חדש לגילאי 16 ו-18 של 2:29.01 דקות, ולפני תמר הראל בת אגודתה (2:44.01 דקות) שתיהן מהפועל עמק חפר/נתניה.

### 1986

באליפות ישראל בשחייה (בריכת 25 מטר) שנערכה בנהריה בפברואר 1986 זכתה אקסלרוד במדליית ארד במשחה ל-100 מטר גב בתוצאה של 1:11.90 דקות, אחרי איריס קומן ממכבי נהריה (1:11.73 דקות) וורד ליברמן ממכבי תל אביב כפר המכביה (1:11.86 דקות)

#### אלופת ישראל

באליפות ישראל בשחייה שנערכה בווינגייט באוגוסט 1986 זכתה אקסלרוד בשתי מדליות, זהב וכסף. מדליית זהב במשחה ל-200 מטר גב בתוצאה של 2:31.54 דקות, לפני עינת גבאי ממכבי חיפה (2:36.51 דקות) ורוית שילה מהפועל ערד (2:38.31 דקות) ומדליית כסף, במשחה ל-100 מטר גב בתוצאה של 1:11.65 דקות, 4 מאיות השנייה איטי מדורית משלר ממכבי ירושלים שקבעה שיא ישראלי חדש לגילאי 14 של 1:11.61 דקות, ולפני ורד ליברמן ממכבי תל אביב (1:13.87 דקות). נוסף לכך, היא סיימה במקום חמישי במשחה ל-400 מטר חופשי.

### 1987

בתחרות שמונה האומות שנערכה באנטוורפן, בלגיה ביולי 1987 סיימה אקסלרוד פעמיים במקום שמיני במשחה ל-100 מטר גב בתוצאה של 1:11.88 דקות ובמשחה ל-200 מטר גב בתוצאה של 2:34.18 דקות.

באליפות ישראל בשחייה שנערכה בווינגייט בסוף חודש אוגוסט אותה שנה היא זכתה בשתי מדליות זהב, במשחה ל-100 מטר גב בתוצאה של 1:11.27 דקות, לפני דורית משלר (1:12.38 דקות) והדס פדה מהפועל נהריה ובמשחה ל-200 מטר גב בתוצאה של 2:32.76 דקות, לפני הדס פדה (2:37.67 דקות) ודורית משלר (2:39.63 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

הערות שוליים
------------

1. ↑  זיו פידרר, פיחות בשבירת השיאים ביום ה-3 באליפות השחיה, דבר, 29 באוגוסט 1983
2. ↑  אלכס פרסלמן, שיא ב-400 חתירה לזוהר וייס, מעריב, 20 בפברואר 1986
3. ↑  אלכס פרלסמן, חן שכטר - זהב עם יד אחת, מעריב, 7 באוגוסט 1986
4. ↑  אלכס פרלסמן, שיא ישראלי כמתנת פרידה מהחברים, מעריב, 8 באוגוסט 1986
5. ↑  אלכס פרלסמן, אליפות השחייה - כל התוצאות, מעריב, 8 באוגוסט 1986
6. ↑  אלכס פרלסמן, זוהר בריכה - גלילי שבר השיא ב-100 גב, מעריב, 10 באוגוסט 1986
7. ↑  סוף השבוע בבריכה, מעריב, 10 באוגוסט 1986
8. ↑  אלכס פרלסמן, גרומי:פרפר על הגב, מעריב, 28 באוגוסט 1987
9. ↑  אלכס פרלסמן, השחיין ערן גרומי - מגדלור במים עכורים, מעריב, 30 באוגוסט 1987
**וירן ביאטריס ג'קי מיטשל גילברט** (באנגלית: **Virne Beatrice "Jackie" Mitchell Gilbert**;‏ 29 באוגוסט 1913 – 7 בינואר 1987), הידועה בשם **ג'קי מיטשל**, הייתה שחקנית הבייסבול השנייה ששיחקה בליגת הבייסבול המקצועי. היא הייתה מגישה בקבוצת 'צ'טנוגה לוקאוטס' בליגת המשנה, והשתתפה במשחק ידידות נגד הניו יורק יאנקיז בו היא פסלה את בייב רות' ואת לו גריג.

ביוגרפיה
--------

ג'קי מיטשל נולדה ב-29 באוגוסט 1913 בעיר צ'טנוגה במדינת טנסי. מגיל צעיר אביה לקח אותה למשחקי בייסבול, ולימד אותה את חוקי המשחק. השכן שלה דייזי ונס, שחקן בליגת הבייסבול וחבר היכל התהילה הלאומי של הבייסבול, לימד אותה כיצד להגיש.
בגיל 17 הצטרפה לקבוצת הנשים בעיר מגוריה 'צ'טנוגה אנגלטס' והשתתפה במחנה אימונים מעורב באטלנטה. ב-25 באפריל 1935 החתים אותה מנהל קבוצת 'צ'טנוגה לוקאוטס', ג'ו אנג'ל. אנג'ל ניסה למשוך קהל בדרכים שונות, לדוגמה באחד ממשחקי פתיחת העונה השחקנים נכנסו רכובים על פילים, הוא מכר שחקן תמורת תרנגול הודו, וכך גם הצירוף של מיטשל לליגת הגברים. הצירוף נעשה מספר ימים לפני משחק ראווה נגד הניו יורק יאנקיז. ב-2 באפריל 1931 היא השתתפה במשחק הראווה, והייתה לאשה השנייה ששיחקה בליגת הבייסבול המקצועי.

המשחק נגד ניו יורק יאנקיז
-------------------------

משחק הידידות בין הניו יורק יאנקיז ל'צ'טנוגה לוקאוטס' היה אמור להתקיים ב-1 באפריל 1931, אך נדחה ביום בעקבות גשמים. ג'ו אנג'ל תכנן שמיטשל תעלה להגיש כל פעם שבייב רות' עולה לחבוט, אך בעקבות פציעה ביד שהקשתה עליה להגיש, הוחלט שהיא תעלה לשחק בפעם הראשונה שבייב רות' יעלה ותמשיך לשחק ככל שתוכל. קלייד ברפוט פתח כמגיש של קבוצת 'צ'טנוגה לוקאוטס', אך כאשר בייב רות' עלה לחבוט הוא הוחלף על ידי מיטשל. מיטשל הצליחה לפסול את בייב לאחר שלוש הכשלות (Strikes). בתגובה הוא צעק על השופט וזרק את המחבט. אחריו עלה להגיש לו גריג וגם אותו מיטשל פסלה. היא הגישה מול חובט נוסף אבל עקב הכאבים ביד בקשה שיחליפו אותה.
זה היה הישג אדיר מכיוון שפסלה שניים מהשחקנים הטובים בכל הזמנים.
לאחר המשחק בייב רות' אמר:

> 
> I don't know what's going to happen if they begin to let women in baseball. Of course, they will never make good. Why? Because they are too delicate. It would kill them to play ball every day
> 
> 
> 
> 

המשחק הסתיים בתוצאה 4–14 לטובת היאנקיז.

המשך הקריירה
------------

מספר ימים לאחר המשחק, מנהל הליגה ביטל את החוזה שלה, בטענה שנשים לא יכולות להשתתף כי המשחק דורש יותר מידי מאמץ.
עם זאת מיטשל המשיכה לשחק בקבוצת "בית דייוויד" - קבוצת ראווה ששחקניה היו בעלי זקן ושיער ארוך, והמציאו טריקים שונים על מנת להלהיב את הקהל.

היא פרשה ב-1937 בגיל 23, וסרבה לחזור גם כשנפתחה הליגה המקצועית לנשים בשנת 1943.

בשנת 1952 הוכרז באופן רשמי שנשים לא יכולות להצטרף לליגת הבייסבול המקצועי, איסור שנמשך עד 1992, אז הצטרפה קארי שולר לשיקגו וייט סוקס.

מיטשל נפטרה בשנת 1987, כשהיא בת 73. ב-2017 עלה בניו ג'רזי מחזה זמר המספר את סיפורה.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n99042284
* SNAC: w6126wcs
* VIAF: 14102624
* WorldCat: lccn-n99042284

 |
בניין נרקומפין במוסקבה, תוכנן על ידי מויסיי גינזבורג ונבנה בשנים 1928-1932.
 אחד מבנייני הדירות הקונסטרוקטיביסטיים היחידים שנותרו על כנם (צילום משנות ה-30)
**אדריכלות קונסטרוקטיביסטית** הוא סגנון באדריכלות המודרנית ששגשג בברית המועצות בשנות ה-20 ובשנות ה-30 המוקדמות, כחלק מתנועת הקונסטרוקטיביזם. סגנון זה שילב טכנולוגיה והנדסה מתקדמים יחד עם מטרה חברתית קומוניסטית מוצהרת. הסגנון התחלק למספר זרמי משנה שהתחרו אחד בשני ונוצרו בו פרויקטים עיצוביים חלוציים שלא הגיעו לידי מימוש, כמו גם מבנים מוגמרים. תחילתו של הסגנון הייתה לכיוון התאורטי והאוונגרדי אולם במחצית השנייה של שנות ה-20, כשנדרשו האדריכלים לבנות בנייני מגורים, בנייני משרדים ומפעלים, קיבל הסגנון אופי מעשי יותר וחלק קווים משותפים עם הסגנון הבינלאומי.

בסביבות 1932 ירדה קרנו של הסגנון וסגנון הקלסיציזם הסטליניסטי הפך לשולט בבניה בברית המועצות. בבנייני מגורים של האדריכלות הקונסטרוקטיביסטית, דוגמת הנרקומפין (במוסקבה) נעשה ניסיון לעצב את חיי הדיירים בעזרת תכנון הבניין: היה בו שיתוף בשירותים כגון: מטבח, כביסה, שטחי התכנסות וחינוך משותף של הילדים והושם דגש על שוויון בין המינים. כל אלו נזנחו בשנות ה-30 והוחלפו בתחיית ערכי המשפחה שהייתה חלק מהמשנה הסטאליניסטית.

תכנון ערים בעידן הקונסטרוקטיביסטי
---------------------------------

למרות שאפתנותן של רבות מהצעות האדריכלים הקונסטרוקטיביסטיים לתכנון שכונות וערים מן היסוד, מעטות הן הדוגמאות לתכנון ערים עקבי ומגובש שנוצר על ידם. רובע נרווסקיה זסטווה שבלנינגרד היה אחד מהמוקדים של האדריכלות הקונסטרוקטיביסטית. החל מ-1925 נבנו בלנינגרד בתי מגורים לפועלים וגם מבני ציבור. רבים מהקונסטרוקטיבסטיים קיוו לכך שבתוכנית החומש הראשונה (1928) וב"מהפכה התרבותית" שנלוותה אליה, תנתן להם אפשרות לבטא את רעיונותיהם האדריכליים, אך באותה עת נחלק הסגנון בין חסידי התכנון האורבני ובין אלו שנטו אחרי התכנון הלא אורבני, שהרעיונות הבולטים בו היו עיר הגנים והעיר הליניארית. נוסף לכך, ברוב המקרים הועדפו תוכניות פרגמטיות יותר, כמו למשל, בבניית העיר החדשה מגניטוגורסק שבהרי אורל בה הועדפו תוכניותיהם של קבוצת אדריכלים גרמנים, בראשות ארנסט מאי.

ראו גם
------

* אוונגרד רוסי
* קונסטרוקטיביזם (תנועה אמנותית)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אדריכלות קונסטרוקטיביסטית** |

* אתר "אוטופיה" המוקדש לאדריכלי סגנון הקונסטרקטיביזם
* Maria Makagonova A Short History of Narvskaza Zastava, באתר Что Делать?, ספטמבר 2004 (באנגלית)

הערות שוליים
------------

1. ↑  Allison Lee Palmer, The A to Z of Architecture, Scarecrow Press, 2008, p. 82-84

  


| אדריכלות רוסית |
| --- |
| 

|  |
| --- |
| אדריכלות קונסטרוקטיביסטית • בארוק נרישקין • בארוק פטריני • קלסיציזם סטליניסטי |

 |
| ראו גם: פורטל אדריכלות |

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557838705171
* LCCN: sh85031454

 |
**צביקה ברקרסקי** (נולד ב-1981) הוא מדען מחשב ישראלי, פרופסור חבר במחלקה למדעי המחשב ומתמטיקה שימושית במכון ויצמן למדע. חתן פרס קריל לשנת 2017 ופרס גדל לשנת 2022.

קורות חיים
----------

בשנת 1997 החל לימודיו באוניברסיטת תל אביב, וב-2001 קיבל בה תואר ראשון בהנדסת חשמל ומדעי המחשב. בשנת 2002 קיבל שם תואר שני בהנדסת חשמל, בהנחיית פרופ׳ בועז פת-שמיר, על עבודה שכותרתה "General Perfectly Periodic Scheduling". בשנת 2008 החל לימודי דוקטורט במכון ויצמן למדע, ובשנת 2011 קיבל תואר דוקטור על עבודה בהנחיית פרופ' שפי גולדווסר שכותרתה "Cryptographic Methods for the Clouds". בשנים 2011–2013 שהה בפוסט-דוקטורט באוניברסיטת סטנפורד, בהנחיית פרופ' דן בונה.

בשנת 2013 הצטרף לסגל המחלקה למדעי המחשב ומתמטיקה שימושית במכון ויצמן למדע. מחקרו עוסק ביסודות מדעי המחשב, קריפטוגרפיה וחישוב קוונטי.

בשנת 2017 הוענק לו פרס קריל. בשנת 2022 הוענק לו, יחד עם קרייג ג'נטרי ווינוד וייקונטנתן, פרס גדל, על מאמריהם בנושא הצפנה הומומורפית לחלוטין.. בשנת 2023 זכה בפרס בלווטניק למדענים צעירים על "פיתוח אלגוריתם ההצפנה היעיל הראשון אשר מאפשר למחשבי ענן לבצע חישובים על מידע מוצפן ללא צורך לפענח אותו תחילה".

קישורים חיצוניים
----------------

* Zvika Brakerski

* צביקה ברקרסקי, באתר dblp

* צביקה ברקרסקי, באתר ResearchGate

* צביקה ברקרסקי, באתר גוגל סקולר
* צביקה ברקרסקי, באתר קרן וולף

הערות שוליים
------------

1. ↑  Zvika Brakerski, General Perfectly Periodic Scheduling, Tel-Aviv University, 2002
2. ↑  Zvika Brakerski, Cryptographic Methods for the Clouds, Weizmann Institute of Science, July 2011
3. ↑  The 2022 Gödel Prize, European Association for Theoretical Computer Science (EATCS)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259083805171
* dblp: 53/1085
* GND: 1262742943
* ISNI: 0000 0004 0280 4301
* SUDOC: 241806429
* VIAF: 299251684
* WorldCat: viaf-299251684

 |
אום, בכתיבה המקובלת בכתב הדוונאגרי
**אוֹם** (בהינדי: **ॐ**, מבוטא כ**Aum** או **Om**) (שמות נוספים: אומקרה (oṃkāra), אודגית'ה (Udgitha) ופראנווה (praṇava)) היא מנטרה מרכזית בדת ההינדית, המשמשת גם בדתות אחרות שמקורן בתת-היבשת ההודית, כגון בודהיזם, ג'ייניזם וסיקיזם. על פי האמונה, שינון האום, המציין את המוחלט והאינסופי, מסיר מכשולים בהתפתחות הרוחנית של המאמין.

רוב המנטרות בהינדואיזם משתמשות בהברה "אום", או כוללות הברה זו בתחילתן, כאשר סיומת ההברה מוארכת.

משמעות
------

על פי מזמור בריג ודה, עוד לפני שנוצר העולם, הברהמן חשב; מהמחשבה הזו נוצרה ויברציה שנשמעה כ"אום", כלומר אום הוא היצירה הראשונה שיצר הברהמן, וכאשר נוצר העולם, האום ליווה אותו.
לכן יש המפרשים[דרוש מקור] את המילה אום בתור "הנני".

ניתוח מדוקדק של משמעות אום מופיע במנדוקיה אופנישד[דרוש מקור]. נדונים שלושת מצבי החוויה המסומנים על ידי הצלילים A, U, M והגורם הרביעי המסומן על ידי ההפסקה שבין הגיית הברות האום.
שלושת המצבים הם:

1. ערות.
2. שנת חלום.
3. שינה נטולת חלומות.

את הגורם הרביעי, הנקרא טוריה והקיים תמיד, ניתן לזהות ביתר קלות בשבריר הזמן שבין סיום הגיית הברת אום אחת לתחילת הגיית הברת אום נוספת. זהו האטמן,התודעה ההומוגנית,הלא-דואלית, חסרת גבול ומגבלה, העד הבלתי משתנה לשלושת מצבי החוויה שמעניק להם את קיומם לכאורה.

בנוסף ניתן לראות את הסהר (צ'נדרה) שמצביע על תודעה חסרת מנוח ועל האדם המחפש ללא הפסקה; הנקודה שמעל הסהר נקראת "בינדו", והיא מסמלת את האלוהי, את "האני הגבוה" שהוא מצב התודעה אליו שואף כל מתרגל[דרוש מקור].

במדיטציה
--------

במדיטציה ניתן לבחור נושא לריכוז כמו הנשימה, הצליל אום או הצורה של אום, וכך להשקיט את הפטפוט הבלתי פוסק של המחשבות. כאשר הן מופיעות, נותנים להן לחלוף מבלי להיאחז בהן או לגרש אותן בכוח.
אמירת או חשיבת ההברה אום נועדה לעזור לאדם להתרכז על מנת לרוקן את התודעה.
יש לשבת באופן רפוי להרפות גוף וחשיבה ולחזור על מנטרת האום על מנת לחוש את תחושת האינסוף.

ראו גם
------

אום מאני פאדמה הום - Om Mani Padme Hum: המנטרה אותה מדקלמים (chant) הטיבטים, על מנת לעורר מצב של אחדות בין החכמה הטהורה לדרך \ תרגול ובכך להשיג זכויות (merits).

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אום** |
| ויקישיתוף תמונות ומדיה בוויקישיתוף: **אום (מנטרה)** |

* אום, באתר אנציקלופדיה בריטניקה (באנגלית)
* Meditation on OM: Relevance from ancient texts and contemporary science
* Just Say Om

| הינדואיזם ומיתולוגיה הינדואית |
| --- |
| טרימורטי (האלים הראשיים) | הבורא: ברהמה • המגן והמשמר: וישנו • ההורס והבורא-מחדש: שיווה |  |
| אלים נוספים | אינדרה • גאיטרי • גנש • דנוונטרי • הנומאן • לקשמי • סראסווטי • שאקטי • פרוואטי • קאלי • קרישנה • ראמה |
| כתבים | אופנישדות • בהגווד גיטא • ודות (ריג • סמא • יג'ור • אטרווה) • מהאבהארטה • ראמאיאנה • פוראנות |
| מושגים בהינדואיזם | מנטרה (אום • הרא קרישנה) • אטמן • ארבע הווארנות • ברהמן • יוגה • פוג'ה • פרה קדושה • ודאנטה • סמסרה • מוקשה |
| חגים ומועדים | דיוואלי • הולי • מהא שיוורטרי • קומבה מלה |
| קטגוריות | אלים הינדואים • הינדואיזם • מיתולוגיה הודית |
**דסטין ווטן** (באנגלית: **Dustin Watten**; נולד ב-27 באוקטובר 1986) הוא שחקן כדורעף אמריקאי, חבר נבחרת הגברים הלאומית של ארצות הברית בכדורעף (אנ').

ביוגרפיה
--------

ווטן נולד בלונג ביץ', ארצות הברית לקים ולג'ף ווטן. בילדותו שיחק כדורגל אולם בזכות אביו התוודע לכדורעף ונטש את הכדורגל לטובת ענף זה. בתיכון שיחק במשך ארבע שנים בקבוצת הכדורעף של בית ספרו. בשנת 2004 נרשם לאוניברסיטת מדינת קליפורניה והשלים בה תואר בתקשורת. בשנת 2012 אימץ אורח חיים טבעוני לאחר שקרא את ‘**Finding Ultra**’, ספרו של איש הברזל הטבעוני ריץ' רול.

קריירה
------

בין השנים 2004–2009 שיחק ווטן במועדון הכדורעף של אוניברסיטת מדינת קליפורניה בלונג ביץ' (אנ'). בשנת 2009 הצטרף לנבחרת הגברים של ארצות הברית בכדורעף ובין השנים 2009–2010 התאמן במרכז האימונים של הנבחרת. בשנת 2010 עבר לשחק בפינלנד בקבוצת Raision Loimu (אנ') ושיחק בה עד שנת 2012. בשנת 2012, שיחק בקבוצת אורנג' שבצרפת. בשנת 2013 עבר לשחק בסופר ליג בברזיל בקבוצת מרינגה. בשנת 2014 שיחק באז'אקסיו, צרפת. בשנת 2015 עבר לשחק בנאנסי, צרפת ומשנת 2016 הוא משחק בקבוצת Czarni Radom (אנ') הפולנית. 

במסגרת משחקיו עם נבחרת הגברים של ארצות הברית בכדורעף, זכה בשנים 2009, 2010 וב-2012 בגביע הפאן-אמריקאי. בשנת 2015, זכה עם הנבחרת במדליית ארד במשחקי ליגת הכדורעף העולמית. באותה השנה, זכה עם הנבחרת גם בגביע העולם לכדורעף גברים (אנ') מטעם הפדרציה הבינלאומית לכדורעף, ובכך הנבחרת תפסה את מקומה באולימפיאדת ריו דה ז'ניירו.

אותות הוקרה אישיים
------------------

* 2015 - הרסיבר (Reciver) הטוב ביותר ב-CEV Cup (אנ').
* 2013 - הליברו הטוב ביותר בליגת Prob הצרפתית.
* 2012 - הדיגר (Digger) הטוב ביותר בגביע הפאן-אמריקאי.
* 2011 - הליברו הטוב ביותר בליגה הפינית.
* 2011 - תואר All-Star בליגה הפינית.
* 2009 - תואר All-American של NCAA.
* 2009 - תואר All-MPSF של MPSF (אנ').

קישורים חיצוניים
----------------

* אתר האינטרנט הרשמי של דסטין ווטן
* דסטין ווטן, ברשת החברתית פייסבוק

* דסטין ווטן, ברשת החברתית אקס (טוויטר)

* דסטין ווטן, ברשת החברתית אינסטגרם

* DUSTIN WATTEN - teamusa.org
* DUSTIN WATTEN - worldleague.2017.fivb.com
* סרטונים Plant Based Athlete - Dustin Watten - The Lifestyle, BEETxBEET
* Dustin Watten, vegan volleyball player, Great Vegan Athletes
* 3 Dustin Watten, longbeachstate.com

הערות שוליים
------------

1. ↑  Serving up compassion with vegan athlete, Dustin Watten, Jul 08, 2015

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דסטין ווטן"**.
**מתלול מוסון** (באנגלית: **Mawson Escarpment**) הוא מדרון (מתלול), הפונה לכיוון מערב, באדמת מק. רוברטסון, שבאנטארקטיקה.

המתלול משתרע בכיוון צפון-דרום; אורכו 130 קילומטרים.

המתלול ממוקם לצידו המזרחי של קרחון לאמברט.

בצידו הצפוני של המתלול מצויה פלטפורמת בארקל.

גובהו של המתלול 649 מטרים מעל פני הים.

היסטוריה
--------

### גילוי המתלול

המתלול התגלה על ידי קצין הטייס ג'יי. סיטון (J. Seaton), מחיל האוויר המלכותי האוסטרלי, שהשתתף במשלחת החקר האנטארקטית הלאומית של אוסטרליה.

המתלול התגלה במהלך טיסת סיור שערך סיטון בנובמבר 1956.

### מקור השם

שמו של המתלול ניתן לו על ידי ועדת השמות האנטארקטיים של אוסטרליה.

המתלול נקרא על שמו של סר דאגלס מוסון.

לקריאה נוספת
------------

• Adrian F. Corvino, Christopher J.L. Wilson, Steven D. Boger, **The structural and tectonic evolution of a Rodinian continental fragment in the Mawson Escarpment, Prince Charles Mountains, Antarctica**, Precambrian Research, Volume 184, Issues 1–4, 2011, Pages 70-92, ISSN 0301-9268, 

  

• F. Lisker, H. Gibson, C.J. Wilson, and A. Läufer, **Denudation and uplift of the Mawson Escarpment (eastern Lambert Graben, Antarctica) as indicated by apatite fission track data and geomorphological observation**, USGS, 

  

• Corvino, A. F. (2009), **Precambrian geology of the North Mawson Escarpment area, Prince Charles Mountains, Antarctica**, PhD thesis, Faculty of Science, School of Earth Sciences, The University of Melbourne

  

• D.E. Rounsevell, **ARTHROPODS IN A BOTANICAL COLLECTION FROM THE PRINCE CHARLES MOUNTAINS, ANTARCTICA**, Pacific Insects Vol. 20, no. 1: 83-85

  

**dataset**:
• WILSON, CHRISTOPHER KAY (2006), **Crustal Cross-Sections along the Mawson Escarpment and Mount Stinear, Southern Prince Charles Mountains**, Australian Antarctic Data Centre

קישורים חיצוניים
----------------

* מתלול מוסון באתר הסקר הגאולוגי של ארצות הברית
* מתלול מוסון באתר הגאזט האנטארקטי המשווה SCAR של ממשלת אוסטרליה
* מפת אזור מתלול מוסון
* מפה גאולוגית של צפון מתלול מוסון

הערות שוליים
------------

1. 1 2 3 4 5 6 7 8 9 10  מידע גאוגרפי והיסטורי
2. ↑  מידע גאוגרפי
**מבצע שרקרק** היה מבצע לאיסוף מודיעין של סיירת מטכ"ל וחיל האוויר (טייסת 124) בעומק מצרים בלילה בין 4–5 במרץ 1964. בכמה הזדמנויות מוזכר המבצע בהקשר לתרומתו הרבה לניצחון במלחמת ששת הימים.

רקע
---

לאחר שישראל הופתעה בפברואר 1960 מכניסת כוחות מצריים (אירוע שנודע בשם כוננות רותם) הוחלט על רפורמה משמעותית בנוהלי ההתרעה באגף המודיעין. בין היתר הוחלט להפעיל את סיירת מטכ"ל בשילוב מסוקים לצורך איסוף מודיעין.

בלילה בין 10 - 11 באוגוסט 1963 בוצע מבצע חלוץ, שהיה הוכחת היתכנות לאפשרות להנחית כח של סיירת מטכ"ל וציוד ייעודי בעומק שטח מצרים.

תכנון
-----

מבצעי חלוץ ושרקרק (ומבצעים נוספים באותה מתכונת) תוכננו על ידי אברהם ארנן (מייסדה של סיירת מטכ"ל ומפקדה הראשון) אשר קיבל על כך את פרס ביטחון ישראל

תכנון המבצעים החל בשנת 1960. צוות המשימה בפיקודו של שמיל בן צבי כלל את יחיאל אמסלם ז״ל וחיים שילוח. שלבי התכנון התמקדו בזיהוי תוואי קווי התקשורת העיליים והתת קרקעיים בסיני, ולימוד טכניקות ההתחברות לקווי תקשורת בהדרכת טכנאי התקשורת של דואר ישראל.

הציוד הייעודי בו השתמשו תוכנן על ידי היחידה הטכנולוגית של אגף המודיעין..

משתתפים
-------

מפקד כח סיירת מטכ"ל במבצע היה סגן אהוד ברק (לימים מפקד סיירת מטכ"ל, ראש אמ"ן, הרמטכ"ל וראש הממשלה).

צוות המסוק (סיקורסקי S-58) במבצע היו רס"ן חיים נוה, מפקד הטייסת (קברניט), סרן רפאל סברון (נווט), רס"ל מרדכי ניסן (מכונאי מוטס) וסגן זאב מטס (מפעיל ציוד - תפקיד לא שגרתי).

כל המשתתפים במבצע, הן מטייסת 124 והן מסיירת מטכ"ל קיבלו את עיטור המופת.

המבצע
-----

במבצע שרקרק (כמו במבצע חלוץ) הונחת כח של סיירת מטכ"ל עמוק בשטח המצרי. להבדיל ממבצע חלוץ, במבצע שרקרק הכח התקין והפעיל ציוד ייעודי לאיסוף מודיעין ולאחר מכן נאסף על ידי המסוק וחזר לשטח ישראל.

מבצעים מוטסים עוקבים
--------------------

בעקבות מבצעי חלוץ ושרקרק בוצעו המבצעים המוטסים הדומים הבאים:

* מבצע שלדג
* מבצע נקר
* מבצע כחל
* מבצע ירגזי

הערות שוליים
------------

1. ↑  עפר דרורי, מבצע "חלוץ" ומבצע "שרקרק", באתר הגבורה, ‏יוני 2011
2. 1 2  תא"ל (במיל') ד"ר דני אשר, תמורות ושינויים באמ"ן, באתר צה"ל, ‏יולי 2021
3. ↑  אברהם ארנן, באתר גלעד לזכרם
4. ↑  בין מלחמת סיני למלחמת ששת הימים: עיטור המופת, באתר בעוז רוחם
"קשר שלמה" ברצפת בית הכנסת באוסטיה
**קשר שלמה** (באנגלית: Solomon's Knot; בלטינית: Sigillum Salomonis, מילולית: חותם שלמה) הוא דגם עיטורי נפוץ בתרבויות ובתקופות שונות. מוכר לרוב בפסיפסים רומיים.

דגם "קשר שלמה" מורכב משתי לולאות אובליות שלובות זו בזו. הלולאות נשזרות בארבעה צמתים.

על אף הגדרתו כ"קשר" אין מדובר בקשר מתמטי (Knot), אלא בשזר (Link).

מקור השם אינו ברור. יש מניחים שכך פורשה "מקלעת פקעים" (מלכים א', ו', 18) בעיטורי מקדש שלמה.

ראו גם
------

* תורת הקשרים

קישורים חיצוניים
----------------

ויקישיתוף מדיה וקבצים בנושא **קשר שלמה** בוויקישיתוף
* קשר L4a1 באתר "אטלס הקשרים"

הערות שוליים
------------

1. ↑  המונח "חותם שלמה" (אנ') תפוס במשמעות שונה: מדובר בחותם אגדתי המיוחס למלך שלמה במסורות מתחום תורת הנסתר

* אבן מגולפת בדגם "קשר שלמה"; גליסיה, ראשית התקופה הרומית בצפון-מזרח חצי האי האיבריאבן מגולפת בדגם "קשר שלמה"; גליסיה, ראשית התקופה הרומית בצפון-מזרח חצי האי האיברי
* דגמי "קשר שלמה" ברצפת הפסיפס בכנסיית המולד, בית לחםדגמי "קשר שלמה" ברצפת הפסיפס בכנסיית המולד, בית לחם
* עיטור אות ראשה בכתב יד מסוף המאה ה-11עיטור אות ראשה בכתב יד מסוף המאה ה-11
* פרט מפיסול שער כנסיית סן טומה (אנ') בלומברדיה, ראשית המאה ה-12פרט מפיסול שער כנסיית סן טומה (אנ') בלומברדיה, ראשית המאה ה-12
* פיסול של "משטח וילמור" באוניברסיטת דרהאם, 2012פיסול של "משטח וילמור" באוניברסיטת דרהאם, 2012
חיילי הבריגדה ה-472 בעת שירותם בגרמניה
**הבריגדה הגרמנית** (בנורווגית: **Tysklandsbrigaden**) היה השם שניתן לסדרת בריגדות של צבא נורווגיה, אשר הוצבו בגרמניה המערבית במהלך המלחמה הקרה. כל בריגדה הייתה מוצבת בגרמניה חצי שנה, אשר במהלכה היא הייתה מקבלת את השם "הבריגדה הגרמנית", ולאחר מכן מוחלפת בבריגדה אחרת. בסך הכל שרתו בגרמניה 50,000 חיילים נורווגים.

היסטוריה
--------

לאחר שחרור נורווגיה מהכיבוש הגרמני בימי מלחמת העולם השנייה, עמלה הממשלה הנורווגית (ממשלת לונדון) לשקם את הארץ ההרוסה, ובכלל זה את צבא נורווגיה. הצבא הנורווגי היה זקוק בדחיפות לנשק, והממשלה ניהלה משא ומתן עם בריטניה על קניית נשק. הבריטים התנו את מכירת הנשק בכך שנורווגיה תשלח כוח כיבוש שיוצב בגרמניה. לאחר הסתייגויות רבות, חתמה לבסוף ממשלת נורווגיה על ההסכם עם הבריטים, והתחייבה לשלוח 12,000 חיילים לבריטניה. בפועל, משרד הביטחון הנורווגי הסכים לשלוח 4,000 בלבד. התכנית הוצגה בפני הסטורטינג ב-6 בספטמבר 1946, ואושרה ברוב קולות.

לאחר אימון בסיסי בלבד, נשלחה הבריגדה הראשונה לגרמניה בינואר 1947. בשל המחסור בציוד ובנשק ששרר באותם ימים בצבא נורווגיה, קיבלו חיילי הבריגדה הגרמנית ציוד בריטי ואפילו מדים בריטיים. כדי להבדיל בינם לבין החיילים הבריטים, הוצמד לשרוול מדיהם דגל נורווגיה קטן. במהלך הסגר על ברלין, כאשר נראה היה שמלחמה נוספת עומדת לפרוץ, דרשו הבריטים והאמריקנים להציב את הבריגדה הנורווגית בחזית, אולם בעקבות התעקשות של ממשלת נורווגיה היא הועברה לעורף. בעקבות הקמת גרמניה המערבית ופרוץ המלחמה הקרה, השתנה תפקידם של החיילים הנורווגים, והם הפכו מכוח כיבוש לכוח הגנה מפני מתקפה אפשרית של ברית ורשה. החיילים הנורווגים הועברו לשלזוויג-הולשטיין לצד חיילים מצבא דנמרק ומהבונדסוור, והיו אמורים להגן על האזור במקרה של מלחמה. במהלך מלחמת קוריאה עלה הרעיון לשלוח את הנורווגים להשתתף בלחימה, אולם הוא נדחה. החיילים הנורווגים עזבו את גרמניה באפריל 1953, על פי בקשת מקבלי ההחלטות בנאט"ו שסברו שההגנה על צפון נורווגיה קריטית יותר מההגנה על שלזוויג-הולשטיין.

רשימת הבריגדות
--------------

כל בריגדה הייתה מוצבת בגרמניה חצי שנה, אשר במהלכה היא הייתה מקבלת את השם "הבריגדה הגרמנית", ולאחר מכן מוחלפת בבריגדה אחרת. הבריגדות שנשאו את השם הן:

* הבריגדה ה-471
* הבריגדה ה-472
* הבריגדה ה-481
* הבריגדה ה-482
* הבריגדה ה-491
* הבריגדה ה-492
* הבריגדה ה-501
* הבריגדה ה-502
* הבריגדה ה-511
* הבריגדה ה-512
* הבריגדה ה-521
* הבריגדה ה-522

בסך הכל שרתו בגרמניה 50,000 חיילים נורווגים. 40 חיילים נורווגים נהרגו במהלך השירות בגרמניה כתוצאה מתאונות שונות, במבצר אקרשוס ישנה מצבה לזכרם. ראש ממשלת נורווגיה קארה וילוך שרת בבריגדה, וכך גם שר ההגנה לעתיד פרדריק בול-הנסן.

קישורים חיצוניים
----------------

ויקישיתוף מדיה וקבצים בנושא **הבריגדה הגרמנית** בוויקישיתוף
* Tysklandsbrigaden veterans homepage
* Veteranforening
* Artikkel av Kåre Willoch
פירוש נוסף ערך זה עוסק במאכל. אם התכוונתם למשמעות אחרת, ראו שקשוקה (פירושונים).

**שַׁקְשׁוּקָה** (בערבית: **شكشوكة**) היא מאכל מן המטבח הצפון אפריקאי, העשוי מביצה המבושלת עם עגבניות, בצל, שום ופלפלים.

פירוש השם בשפה הברברית הוא "תערובת".

השקשוקה הובאה לישראל על ידי העולים החדשים מצפון אפריקה: ממרוקו, לוב, מתוניסיה, ומאלג'יריה והפכה למאכל נפוץ.

בסיס המאכל קבוע: עגבניות, שמן זית וביצים, אך הוא משתנה מעט ממדינה למדינה. בגרסה המסורתית והמקובלת, המוגשת במסעדות פועלים רבות, חלמון הביצה נותר בשלמותו בתבשיל, בדומה לביצת עין. גרסה שונה היא זו בה החלמונים מעורבבים בחלבונים, כמו בביצה מקושקשת.

בישראל נפוצות שתי גרסאות עיקריות: הטריפוליטאית, בה הבסיס מורכב מעגבניות, שום ותבלינים; והתוניסאית, שבה על הבסיס מתווסף גם בצל. כיום הפכה השקשוקה לשם גנרי לכל מנה שבה מככבות ביצים ברוטב, ובמסעדות רבות בישראל ניתן למצוא גרסאות שונות של המנה, לדוגמה, שקשוקה בלקנית (עם גבינת פטה ועשבי תיבול), שקשוקת תרד וכדומה.

נהוג לאכול אותה עם הרבה לחם, אותו טובלים בביצה וברוטב. לרוב, השקשוקה מוגשת במחבת שבו בושלה.

הגרסה הטורקית למאכל נקראת **מנמן** (Menemen) וכוללת תבלינים כגון אורגנו ונענע.
בגרסה המכונה **אוז'ה** (ojja) מוסיפים לשקשוקה נקניקיות כגון מרגז.

במקורה השקשוקה היא מאכל שאריות. הרוטב של אתמול, שבתוכו היה בשר, עוף ואפילו דגים, הופך לארוחה מזינה ומהירה, בהוספה של מספר ביצים.

ראו גם
------

* לצ'ו

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שקשוקה** |
| ויקיספר ספר לימוד בוויקיספר: **שקשוקה** |
| ויקישיתוף תמונות ומדיה בוויקישיתוף: **שקשוקה** |

* רפי כהן, שקשוקה - חוויה יחודית במחבת, באתר ynet, 7 בנובמבר 2008
**שאהד 121** הוא כלי טיס בלתי מאויש איראני, חלק ממשפחת המל"טים המיוצרת על ידי HESA, הכוללת את השאהד 125 והשאהד 129. המילה שאהד בערבית ופרסית פירושה "עדות".

הכטב"מ נצפה בשנת 2016 כאשר הוא טס מעל USS הארי טרומן, נושאת מטוסים אמריקאית בעלת כוח גרעיני, במרחב האווירי הבינלאומי. הצי האמריקני ראה בכך פרצת אבטחה שלא התרחשה מאז 2014. התקרית התרחשה לאחר הסכם גרעין שאיראן חתמה עם מעצמות העולם, כולל ארה"ב. מסוק סיהוק של הצי האמריקאי צילם את התקרית. הטיסה של שאהד 121 נחשבה על ידי שלטונות איראן לבטוחה שכן כנפיו היו כולן "נקיות", מה שמרמז שהמל"ט לא נשא נשק ואינו מסוכן לספינות, אך הפיקוד העליון של הצי האמריקני הגדיר זאת כ"לא נורמלי". ו"לא מקצועי".

הערות שוליים
------------

1. ↑  "Inside Iran's massive drone army". *The Jerusalem Post* (באנגלית אמריקאית). נבדק ב-2021-06-12.
2. ↑  "Syria's "New" Iranian Drone". *bellingcat* (באנגלית בריטית). 2016-01-28. נבדק ב-2021-06-12.
3. ↑  "AP Exclusive: Iran's drone first over US carrier since 2014". AP. 2016-02-10.
4. ↑  "Iranian Drone First Over US Carrier Since 2014". *NDTV.com*. נבדק ב-2021-06-12.
נוף אופייני באאוטבק האוסטרלי
האאוטבק האוסטרלי
**האאוטבק האוסטרלי** (באנגלית: **Outback**; נקרא גם **המדבר האוסטרלי**, **ערבות אוסטרליה** ו**מדבר היבשת החמישית**) הוא אזור מדברי עצום הנמצא באוסטרליה ומאופיין בעיקרו בדלילות האוכלוסייה וריחוקו ממרכזי האוכלוסייה במדינה.

גאוגרפיה
--------

שטחו של האאוטבק 130 אלף קילומטרים רבועים ואורכו 2,400 קילומטרים.

בעוד שלעיתים קרובות ניתן לראות את האזור הצחיח של האאוטבק ברחבי אוסטרליה, אזורי האאוטבק מתפשטים מחופי אוסטרליה הצפוניים לדרומה, ומקיפים מספר אזורי אקלים; כולל אקלים טרופי ומונסוני באזורים הצפוניים, שטחים צחיחים ב"מרכז האדום" (מרכז אוסטרליה) ואקלים צחיח למחצה ואקלים ממוזג באזורים הדרומיים.

מבחינה גאוגרפית, האאוטבק מאוחד על ידי שילוב של גורמים גאוגרפים שונים, ובראשם צפיפות אוכלוסין אנושית נמוכה, סביבה טבעית ללא פגע, ובמקומות רבים, קרקע המאופיינת בפסטורליזם (רעיית בעלי חיים), שבה הייצור נשען על הסביבה הטבעית, משמע, משתמשים לייצור מוצרים באמצעות משאבי הטבע של האאוטבק.

תרבות
-----

מבחינה תרבותית, האאוטבק הוא סמלה של אוסטרליה וחלקים ממנו שימשו כאתר צילום לסרט "פרסיליה מלכת המדבר" ולעוד מספר סרטים הוליוודים אחרים.

תשתיות
------

### רפואה

בשל המרחבים הפתוחים והעצומים והריחוק מערים מאוכלסות באאוטבק, הוקם שירות רפואי ייחודי בשם "הרופא המעופף" בשנת 1928. מטרת השירות היא לספק טיפול וייעוץ רפואי לאנשים שאינם יכולים להגיע לבתי חולים או לקבל מתן רפואי מרופא או חובש. הייעוץ מתבצע באמצעות רדיו או טלפון ובמצבים חמורים, רופאים מובהלים למטופלים.

תיירות
------

בתור סמל אוסטרלי האזור מתוייר בעיקר לאזור המרכז האדום של אוסטרליה ואולורו אך גם לטיולי נסיעה בנופי המדבר או להתנסות בסביבה הקשה.

ראו גם
------

* פאונה של אוסטרליה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **האאוטבק האוסטרלי** |
| ויקישיתוף תמונות ומדיה בוויקישיתוף: **האאוטבק האוסטרלי** |

* עומר שיקלר, המסע לעומק המדבר: טיול אוטובוס באוסטרליה, באתר nrg‏, 14 בינואר 2009
* אתר למנויים בלבד  גיא מלמד, אוסטרליה האמיתית, באתר "ידיעות אחרונות", 4 באפריל 2019
* האאוטבק האוסטרלי, באתר אנציקלופדיה בריטניקה (באנגלית)

הערות שוליים
------------

1. ↑  מהו האאוטבק האוסטרלי?, באתר אנציקלופדיה אאוריקה
2. ↑  The Modern Outback

|  |  |
| --- | --- |
| בקרת זהויות עריכת הנתון בוויקינתונים | 
* GND: 4352405-9

 |
**אנדראס היינריך מיכלזן** (בגרמנית: **Andreas Heinrich Michelsen**; ‏19 בפברואר 1869 – 8 באפריל 1932) היה ויצה-אדמירל ומפקד צבאי גרמני. במהלך מלחמת העולם הראשונה, פיקד על מספר סירות טורפדו ועל צי הצוללות, השתתף בקרב יוטלנד, וכן היה המפקד הגרמני המוביל במהלך קרב מיצר דובר.

ביוגרפיה
--------

### ראשית חייו

אנדראס מיכלזן נולד ב-19 בפברואר 1869 בהילדסהיים והיה בנם של אדוארד מיכלזן ואגנס מיכלזן לבית קיסקר. הוא הצטרף לצי הקיסרי הגרמני כצוער באפריל 1888. הוא הועלה לדרגת לויטננט צור זי באפריל 1894, לקורבטנקפיטן במרץ 1906, ובמאי 1910 הועלה לדרגת פריגטנקפיטן. בשנת 1903 שירת מיכלזן כשליש תחת הנס פון קסטר ובשנת 1905 פיקד על ה-SMS גרילה. במשך זמן מה עבד גם כמרצה באקדמיה הימית. מאוקטובר 1910 שימש כמפקד פיקוד הטורפדו, בו החזיק עד ספטמבר 1911. בינואר 1911 הועלה לדרגת קפיטן צור זי, ומונה לסגן מפקד ה-SMS פרידריך קרל.

### מלחמת העולם הראשונה

בתחילת מלחמת העולם הראשונה מונה מיכלזן למפקד הסיירת המשוריינת SMS פרינץ אדלברט. בנוסף לאותו תפקיד, בין ה-20 באפריל עד ה-3 ביולי 1915 הוא גם כיהן בתפקיד ראש המטה של כוחות הסיור במזרח הים הבלטי. ביולי 1915, ה-SMS פרינץ אדלברט ניזוקה קשות הודות להתקפת טורפדו, ומיכלזן הצליח לגרור אותה בחזרה לקיל, בהפלגה של 240 מיל ימי לאחור. באוגוסט 1915 הוא מונה לרמטכ"ל הפיקוד העליון במזרח הים הבלטי, וב-14 באפריל 1916 הפך למפקד העליון של סירות הטורפדו (Erster Führer der Torpedobootsstreitkräfte). בתפקיד זה, הוא גם השתתף בקרב יוטלנד, שם פיקד על ה-SMS רוסטוק. ב-1 ביוני 1917 מונה למפקד כוח הצוללות (Befehlshaber der U-Boote), בו החזיק עד תום המלחמה.

### אחרית חייו

לאחר חתימת שביתת הנשק ב-11 בנובמבר 1918, שימש מיכלזן כראש המטה של צי הים הפתוח.  לאחר מכן, מ-22 בדצמבר 1918 שימש כרמטכ"ל מרחב הצי הצפוני. ב-2 בינואר 1919 הוא הפך למפקד האזור הזה. בנובמבר 1919 הועלה לדרגת קונטר-אדמירל ובינואר 1920 הועלה לדרגת ויצה-אדמירל. בדצמבר 1920 הוא פרש לביתו, וב-8 באפריל 1932 הוא מת בגיל 64 בפאלינגבוסטל.

הערות שוליים
------------

1. ↑  "Historisches". *fotos.ouddorp.de*. נבדק ב-25 במאי 2022. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb104785656 (data)
* GND: 10181562X
* ISNI: 0000 0000 4691 3359
* LCCN: no2008126487
* SUDOC: 080831494
* VIAF: 54522945
* WorldCat: lccn-no2008126487

 |
אין תמונה חופשיתאין תמונה חופשית
**חיים כהן** (1914–1988) היה רופא עור, פרופסור לדרמטולוגיה, בבית הספר לרפואה, האוניברסיטה העברית בירושלים, מנהל מחלקת עור ומין בבית החולים הדסה בירושלים.

כהן היה מראשוני החוקרים בארץ בתחום "דלקת עור ממגע" (Contact Dermatitis) ו"דלקת עור ממגע בכרום".

קורות חיים
----------

כהן נולד בשנת 1914 בלאריסה בירת חבל תסליה ביוון.

בשנת 1939 סיים כהן את לימודי הרפואה ב"אוניברסיטת אתונה" באתונה, יוון.

בשנת 1944 סיים כהן את התמחותו במחלות עור ומין, בבית החולים "Andreas Syggros Hospital" באתונה.

בשנת 1944 נמלט כהן מהנאצים, לטורקיה, משם לסוריה ומשם ללבנון.

בשנת 1944 עלה כהן לארץ ישראל.

בישראל
------

בשנת 1946 התיישב כהן בירושלים.

בשנת 1947 קיבל כהן משרה קבועה במחלקת עור ומין בבית החולים הדסה בירושלים במחלקה שניהל הפרופסור אריה דוסטרובסקי.

בין השנים 1951–1953 השתלם כהן בדרמטולוגיה בניו יורק אצל הפרופ' סולצברגר.

בשנת 1966 מונה כהן לפרופסור לדרמטולוגיה, בבית הספר לרפואה, באוניברסיטה העברית בירושלים.

בשנת 1978 מונה חיים כהן לנהל את מחלקת עור ומין בבית החולים הדסה, לאחר שהפרופ' פליקס זגהר פרש לגמלאות.

ביו השנים 1978–1982 ניהל כהן את מחלקת עור ומין בבית החולים הדסה בירושלים.

בשנת 1982 פרש כהן לגמלאות. מנהל המחלקה שמונה בשנת 1982 היה הפרופ' קרל הולובר.

כהן נפטר בשנת 1988.

ראו גם
------

* דרמטולוגיה

הערות שוליים
------------

1. ↑  תולדות רפואת עור ומין בישראל - פרופ' חיים כהן, עמודים 17-18 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha)
2. ↑  דלקת עור ממגע - הסבר infomed.co.il/disease
3. ↑  בית חולים "Andreas Syggros Hospital" - מחלקת עור ומין trip2athens.com/practical-info/usefulinfo/healthsecurity/attraction
4. ↑  נסים לוי, יעל לוי, **רופאיה של ארץ-ישראל, 1799–1948**, מהדורה ב', זכרון יעקב: איתי בחור, 2012, ערך: כהן, חיים, עמוד 245
5. ↑  תולדות רפואת עור ומין בישראל - פרופ' חיים כהן, עמוד 9 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha)
רבי **צבי הירש הלוי הורוביץ** (נפטר בכ"ז באלול ה'תקע"ז, 1817, פרנקפורט), רב העיר פרנקפורט דמיין, ומחבר ספרים.

ביוגרפיה
--------

נולד בפולין לר' פנחס הלוי הורוביץ, מחבר ספר ההפלאה.

משנתמנה אביו לרב העיר פרנקפורט, התלווה אליו בנו, ועמד לימינו בניהול הישיבה בפרנקפורט ובאמירת שיעורים בה. נודע בחריפותו ועמקותו בלימוד התלמוד. עמד במשא ומתן הלכתי עם רבים מגדולי דורו ובהם ר' עקיבא איגר וגיסו ובן דודו צבי יהושע הורוביץ מטורנא.

עם פטירת אביו, נתמנה לשבת תחתיו כרב העיר, וכראש הישיבה במקום, ובתפקיד זה כיהן עד יום פטירתו. בספרו "לחמי תודה" יש הד למצב הרוחני הירוד של העיר, ולהשפעת תנועת ההשכלה והאמנציפציה על הרמה הדתית של העיר. הוא מוחה בבני העיר על החלפת יום השבת ביום ראשון, נטישת בית הכנסת עד כי היה קשה למצוא מניין לתפילה, ניסיון לביטול מצוות שונות כמו מצוות סוכה ואף נלחם כנגד מגמה שלא לישא אשה.

ילדיו
-----

* ר' יואל מברודי.
* ר' דוד העשל – חתן רבי אלעזר קאליר, מחבר הספר "אור חדש". שימש ברבנות בכמה קהילות בגרמניה. בנו הוא רבי אלעזר הורוויץ.
* ר' שמואל שמעלקא מלמברג.
* ר' יעקב יהושע, חתן ר' אפרים זלמן מרגליות מברודי. חותנו מביא בשמו חידושי תורה בספריו. שימש כרב העיר זאלאזיץ.

ספריו
-----

ספרו "מחנה לוי", מהדורה ראשונה, (אופנבך), תקס"א
* ספרו העיקרי מחנה לוי על סוגיות הש"ס. לראשונה נדפס באופנבך, תקס"א
* ספרו לחמי תודה, מכיל חידושי הלכה ואגדה, ודרשות. נדפס לראשונה באופנבך, תקע"ו
* ספרו חומר בקודש, שו"ת, זולקווה, תרל"ו

קישורים חיצוניים
----------------

* חיים דובעריש פריעדבערג, **תולדות משפחת הורוויץ**, אנטוורפן, תרפ"ח, עמ' 16–19, באתר היברובוקס
* דוד הלחמי, רבי צבי הירש סג"ל הורוביץ, **חכמי ישראל**, תל אביב תשי"ח, חלק א', עמ' רכ"א, באתר אוצר החכמה (צפייה מוגבלת למנויים)

| תקופת חייו של הרב צבי הירש הורוביץ על ציר הזמן |
| --- |
| 
ציר הזמןציר הזמן

 |
סמל היחידה
סיכת היחידה
**היחידה המרכזית לכבאות והצלה "להבה"** (**ימ"ר להבה**) היא היחידה הלאומית לחילוצים מורכבים של כבאות והצלה לישראל. זוהי יחידה ארצית מיוחדת הכפופה באופן פיקודי לאגף המבצעים של נציבות כבאות והצלה. תפקידה הוא הצלת אזרחים ולוחמי אש שנקלעו למצוקה במהלך פעילות מבצעית, בדגש על מתארים קשים ומורכבים.

מפקד היחידה הנוכחי הוא סגן טפסר דורון אלמשלי. בסיס היחידה נמצא במטה נציבות כבאות והצלה בראשון לציון.

היסטוריה
--------

יחידת להבה הוקמה בתחילת שנות האלפיים בעקבות הצורך לחילוץ כבאי שנפל במהלך פעילות לכיבוי שריפה לבור שלא ראה.
ביחידה נמנים כ-36 לוחמי אש, מפקדים ואנשי מטה, חלקם יוצאי יחידות מובחרות בצה"ל הנמצאים בכוננות מבצעית מלאה במשך כל ימות השנה.
קורס ההכשרה המתקיים במכללה הלאומית לכבאות והצלה והוא בין המורכבים בכבאות ואורכו כשלושה שבועות. במסגרתו מתאמנים החניכים ומתרגלים חילוץ מורכב משטחים פתוחים ומוקפים, עגורני צריח, ומתן מענה רפואי מתקדם.

פעילות היחידה
-------------

תחומי הפעילות רחבים ולוחמי היחידה פועלים במגוון תחומים רחב והיא מתמחה בחילוצים לא שגרתיים להצלת חיי אדם, בהם: איתור וחילוץ נעדרים בגובה, מים זורמים ותווך תת-ימי באמצעות צוללנים, רכבלים, מבנים הרוסים ומערות. כמו כן עוסקים כבאי היחידה בחילוץ ממקומות מסוכנים כגון עגורנים ונחלים סוחפים. ליחידה הכשרה מיוחדת בחילוץ המלווה חומרים מסוכנים וגזים רעילים.

היחידה מתאמנת במתארים שונים בעלי פוטנציאל סיכון גבוה (בארץ ובעולם) וכן לוקחת חלק במשלחות סיוע שונות בעולם.
הגיוס ליחידה דורש מעבר גיבוש, קורס מקצועי ומבחני הסמכה.

במקרים מורכבים, משתפים צוותי היחידה פעולה עם כוחות מיוחדים ויחידות חילוץ אחרות בהם כוחות פיקוד העורף, יחידת 669, חברת החשמל לישראל למקרי התחשמלות וכוחות משטרת ישראל מיוחדים כמו הימ"מ. היחידה משתמשת גם בחילוץ מוסק על בסיס היחידה האווירית של משטרת ישראל.

כחלק מפעילות החילוץ ושיתוף הפעולה עם יחידות אחרות, השתלבו כבאי היחידה בחילוץ מאסונות רבים בהם אסון נחל צפית.

בסיס היחידה
-----------

בסיס היחידה שכן במבנה תחנת הכיבוי הישנה של יהוד עד לשנת 2021 בה נבנו מבנים ייעודים במתחם מטה נציבות כבאות והצלה בראשון לציון.

ראו גם
------

* יחידת החילוץ וההצלה הארצית
* יחידת חילוץ מגילות ים המלח

קישורים חיצוניים
----------------

* להבה (יחידה מרכזית ארצית), באתר כבאות והצלה לישראל
* היחידה המרכזית לכבאות והצלה "להבה", באתר פייסבוק
* חנן גרינווד, ערוכים לכל תרחיש: הצטרפנו לאימון של היחידה לחילוצים מיוחדים בכבאות והצלה יו"ש, באתר ישראל היום, 15 באוגוסט 2023

הערות שוליים
------------

1. ↑  סיום קורס היחידה לחילוצים מיוחדים במחוז ירושלים, באתר כבאות והצלה לישראל, 14 במרץ 2019
2. ↑  מישאל לוי, ‏לוחמי האש הוקפצו למתחם היוקרתי • צפו, באתר כיכר השבת, 26 באפריל 2021
3. ↑  סיור הוועדה לבטחון הפנים בכבאות והצלה לישראל, באתר כנסת פתוחה, 21 באוקטובר 2021
4. ↑  ארנולד נטייב, ‏בצל מזג האוויר הסוער: עגורן קרס בתחנת הכוח באשקלון; חיפוש אחר שני נעדרים, באתר מעריב אונליין, 14 במרץ 2023
5. ↑  דובר הכבאות יורם לוי, חנוכת בסיס ליחידה המרכזית של הרשות הארצית לכבאות והצלה, באתר כבאות והצלה לישראל, 19 בדצמבר 2016
**לוק אייזנר** (באנגלית: **Luke Eisner**; נולד ב-1 באוגוסט 1996) הוא דוגמן, שחקן ומוזיקאי אמריקאי.

ביוגרפיה
--------

אייזנר נולד ב-1 באוגוסט 1996 בוויסקונסין, ארצות הברית.

קריירה
------

### דוגמנות

אייזנר החל את הקריירה שלו כדוגמן. והוא הוחתם בסוכנות הדוגמנים "IMG Models" (אנ'). הוא דגמן בקמפיינים בינלאומיים עבור ראלף לורן, פולו ראלף לורן, אמריקן איגל, סטיוארט ויצמן, קלווין קליין ו-H&M.

### מוזיקה

בנוסף לקריירת הדוגמנות שלו, אייזנר הוא מוזיקאי. הוא היה מחצית מצמד הפופ רוק VOILÀ. הצמד הופיע עם השירים שהוציאו בסיבוב הופעות בצפון אמריקה. בנוסף, הוא ניגן ושר בסיבוב ההופעות של להקת הרוק, "The Fray". בסרט נערה גבוהה בכיכובו שר שני שירים "I've Never Been in Love Before" ו-"Für Elise" וכתב את המילים לשיר "Stand Tall" המופיעים בפסקול הסרט. הוא כתב את המילים לשני שירים: "One Chance" ו-"Nobody Can Change Me!"" המושמעים בפסקול סרט הקולנוע, "The J Team" משנת 2021.

### משחק

אייזנר ערך את הופעת הבכורה שלו בטלוויזיה בסדרת הטלוויזיה הקומית, "הגולדברגים" ששודרה ברשת ABC בשנת 2019, שם זכה לתפקיד אורח קטן. באותה שנה, ערך את הופעת הבכורה שלו בתפקיד ראשי בסרט "נערה גבוהה", סרט מקורי בהפקת נטפליקס. הוא גילם את "סטיג" סטודנט שוודי המשתתף בתוכניתחילופי סטודנטים שהדמות הראשית בגילומה של אווה מישל מתאהבת בו.

בשנת 2020 התארח בסדרת הטלוויזיה "משפחה אחת" גם היא בהפקת שירות ההזרמה נטפליקס ובאותה שנה שיחק בסרט הקולנוע "Tiger Within". בשנת 2021 פורסם כי ישוב לגלם את דמותו של סטיג בסרט נערה גבוהה, בסרט ההמשך נערה גבוהה 2.

פילמוגרפיה
----------

קולנוע וטלוויזיה| שנה | כותרת | תפקיד | הערות |
| --- | --- | --- | --- |
| 2019 | הגולדברגים | אייון דנדו | פרק אחד |
| 2019 | נערה גבוהה | סטיג מוהלין | סרט קולנוע, תפקיד ראשי |
| 2019 | Timeline | טיילור | 6 פרקים |
| 2020 | משפחה אחת | קודי | פרק אחד |
| 2020 | Tiger Within | סת' | סרט קולנוע |
| 2022 | נערה גבוהה 2 | סטיג מוהלין | סרט קולנוע |
| TBA | *Growing up Gorman* |  | סרט קולנוע |

קישורים חיצוניים
----------------

* לוק אייזנר, ברשת החברתית פייסבוק
* לוק אייזנר, ברשת החברתית אינסטגרם
* לוק אייזנר, סרטונים בערוץ היוטיוב
* לוק אייזנר, במסד הנתונים הקולנועיים IMDb (באנגלית)
* לוק אייזנר, באתר ספוטיפיי
* לוק אייזנר, באתר MusicBrainz (באנגלית)

הערות שוליים
------------

1. ↑  Luke Eisner Wiki, Biography, Age, Career - Influencer Profile, Influencers wiki, ‏5 באוגוסט 2020
2. ↑  Britta DeVore, Tall Girl 2 Trailer Shows Us a Much More Confident Jodi, Collider, ‏6 בundefined 2022

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 1afce89d-8c4a-4ad4-9eae-1d7a074a5928

 |